rlitschk/wikidir huggingface dataset:
Sinai betekent Sinai-Halvinsel, Halvinsel in’n Nahen Oosten, Sinai, Barg op de Halvinsel Sinai, Ägypten, Sinai, Wööst op de Halvinsel Sinai, Fatu Sinai, Eiland bi Timor, Sinai, Oort in Estado, Oosttimor, Sinai, Oort in Kentucky, USA, Sinai, Oort in Mississippi, USA, Sinai, Oort in South Dakota, USA, Sinai, Oort in Virginia, USA, Sinai, Oort ut de Bibel. Sinai is de Familiennaam von Arik Sinai (* 1949), israeelschen Sänger, Gizella Varga Sinai (* 1944), iraansche Malerin, Jakow Grigorjewitsch Sinai russ’schen Mathematiker un Physiker, Khosrow Sinai (* 1941), iraanschen Speelbaas, Naftali Herz Tur-Sinai (1886–1973), israeelschen Philoloog. Kiek ok bi: Mount Sinai. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Dat Nörder Deep is en Deep, dat dör Nörden na de Leybucht hen löppt. Dat Deep is 8,5 Kilometer lang un so wat annerthalv bet dree Meter deep, welke Stellen ok bet söven Meter. Den Anfang nimmt dat Deep bi Hage, löppt merrn dör Nörden un denn wieder na Westen in de Leybucht. Dat Rebeet, wo dat Deep münnt, höört al to den Natschonalpark Neddersassisch Wattenmeer. To de Fisch, de in’t Deep leevt, höört Aal, Boors, Heckt, Karpen un Zanner.
Katalin Szőke [[ˈkɒtɒlin ˈsøːkɛ]] (* 17. August 1935 in Budapest; † 27. Oktober 2017 in Los Angeles, Kalifornien) weer en ungarsch Swemmsportlerin. Se is as Dochter vun Márton Homonnai, en Olympiadeelnehmer in‘ Waterball, boren, de aber as Kriegsverbreeker nah Argentinien flücht is. Se hett denn de Gebortsnaam vun hör Moder annommen un kunn dordör ok för dat ungarsch Swemmteam uploopen un an internatschonalen Wettkämpen deelnehmen. In dat Öller vun 16 Johren wurr se Düppeloympiasiegerin bi de Olympisch Spelen 1952 in Helsinki. Se wunn sowohl de 100 m Freestil (vör Johanna Termeulen un Judit Temes) as ok mit de 4×100 m Freestilstaffel vun de ungarsch Mannschap. Bi de Europameesterschapen 1954 in Turin kunn se todem den Titel över 100 m Freestil vör Judit Termes un Geertje Wielema winnen. Dorto keem noch den Goldmedaille mit de ungarsch Freestilstaffel. 1956 is se in de USA flücht, wiel dat in Ungarn politisch Unruhen geev. Dor hett se denn den ungarschen Waterballspeler Kálmán Markovits heiraadt, vun de se later weer scheedt wurr. Se hett denn Árpád Domján, ok en Waterballspeler, heiraadt, mit de se en Söhn harr. Se hemm den ungarschen Naam Domján in Domyan ännert. Hör Söhn Bryan weer later Basketballspeler. Se sülvst hett
Sev Berd (armeensch Սև բերդ, översett Swarte Festung; russ’sch Чёрная Кре́пость, Chornaya Krepost) is en verlaten Festung, de von de Kaiserlich Russ’sche Armee in’n Westen von de Stadt Gjumri (in de Provinz Schirak, Armenien) anleggt worrn is. De Festung is en natschonal Bodenkmaal von Armenien un driggt de Denkmaalnummer 8.1/2. De Festung liggt acht Kilometer von de Grenz na de Törkie af. De Bo von de Festung weer en Reakschoon op’n Russ’sch-Törkschen Krieg von 1828/1829. De Stadt Gjumri is 1813 an’t Enn von’n Russ’sch-Persischen Krieg mit’n Freden von Gulistan Deel von dat Russ’sche Kaiserriek worrn un hett to de Tied noch Kumajri heten. De Bo von de Festung hett 1834 anfungen. De Festung leeg op’n Topp von en lütten Barg. De Bo is aver eerst 1847 trech worrn. Wieldes hett de Stadt 1837 den ne’en Naam Alexandropol kregen (nadem Zar Nikolaus I. de Stadt besöcht hett, to Ehren von’n Zar sien Fro, Alexandra Fjodorowna). De Anlaag is kumplett rund un ut swarte Steen boot. Dorvon hett de Festung ok ehren Naam kregen. Na’n Krimkrieg is de Festung noch wedder utboot worrn un hett den Rang von en Festung Eerste Klass kregen. De Festung is nienich belagert worrn, harr aver strateegsch
Ahmad Zahir (persisch احمد ظاهر; * 14. Juni 1946 in Kabul; † 14. Juni 1979 an’n Salangpass bi Kabul) weer en afghaanschen Sänger. Ahmad is an’n 14. Juni 1946 (24. Jauza 1325 na’n Sünnen-Hidschra-Klenner) as Söhn von Quraisha un den Dokter Abdul Zahir boren, de later ok Ministerpräsident von Afghanistan weer. He is en ethnischen Paschtuun, de Familie stammt ut de Provinz Laghman. He weer op dat Habibia-Gymnasium in Kabul un hett al in siene Schooltied Musik maakt. Sien School afslaten hett he an de Darul Malimeen. 1967 hett he en Pädagogik-Studium an de Universität Nee-Delhi anfungen. In düsse Tied weer sien Vader de afghaansche Baadschopper in Indien. Zahir hett sien Studium aver opgeven, üm sien ganze Tied för de Musik to hebben. He keem 1969 na Afghanistan trügg un hett bi de Kabul Times arbeidt. Ok för dat Studio Afghan Films hett he arbeidt. In düsse Tied hett he sien eerst Album opnahmen un ok mit de Musikers Nainawaz un Taranasaz tohooparbeidt. In de Johren 1970 hett Zahir en Reeg Alben rutbrocht. In de Leder hett he faken Kritik an de Regeren ünnerbrocht. He hett Stilelemente von de afghaansche Musik mit de von Indien un von de westliche Musik
Dit Woort hett noch annere Bedüden: kiek dorför ünner Nachitschewan (Stadt). De Autonome Republiek Nachitschewan (aserbaidschaansch „Naxçıvan Muxtar Respublikası“) in’n Kaukasus is en autonome Republiek binnen Aserbaidschan mit 372.900 Inwahners (Stand Zensus 2005) op en Rebeed von 5500 km². De Höövdstadt heet ok Nachitschewan. Nachitschewan is mit’n Rest von Aserbaidschan nich direkt verbunnen. Dat billt en Exklaav, de dör armeensche Rebeden (221 km Grenz) von Aserbaidschan afdeelt is. In’n Süden un Westen grenzt de Republiek an’n Iran (179 km Grenz) un op en lütt Enn in’n Noordwesten an de Törkie (8 km Grenz). De Grenz von Nachitschewan na de Törkie un na’n Iran warrt von’n Stroom Aras billt. De Aras-Stausee an’n Aras is toglieks de gröttste See in Nachitschewan. De Exklaav Kərki, de offiziell to Nachitschewan höört, is siet 1992 von Armenien besett. De höögste Barg is de 3904 Meter hoge Kaputdschugh in de Sangesur-Bargen. De Republiek is in söven Rayons un de Höövdstadt Nachitschewan (4) indeelt: Babək (1), Julfa (2), Kəngərli (3), Ordubad (5), Sədərək (6), Şahbuz (7) un Şərur (8). Von 1747 bet 1828 hett dat Khanat Nachitschewan bestahn. Dat weer en Vasallenstaat von Persien. In’n Russ’sch-Persischen Krieg von 1804 bet 1813 hett 1808 dat Russ’sche Kaiserriek ünner
Otto III. (* Juni oder Juli 980 in‘ Riekswald dicht bi Kessel (Ketil) bi Kleve; † 23. oder 24. Januar 1002 in Castel Paterno bi Faleria, Italien) ut dat Huus vun de Ottonen weer af Wiehnachten 983 röömsch-düütsch König un af 21. Mai 996 Kaiser. He wurr all as Dreejohriger to’n düütschen König wählt. Wiels sien Unmündigkeit wurr dat Riek vun de Kaiserinnen Theophanu un Adelheid von Burgund verwalt. In sien Regeerenstiet hett sück de Swoorpunkt vun de Herrschap nah Italien. Sien Regentschap is vun ganz individuell Entscheedungen präägt. So hett Otto gegen den rebellischen röömschen Stadtadel mit sien Vertrooten Bruno von Kärnten as Paapst Gregor V. un Gerbert von Aurillac as Paapst Silvester II. eegen Kandidaten insett. In Polen wurr en vun dat Riek unafhängig Karkenorganisatschoon inricht. 1001 muss Otto nah en Upstand ut Rom flüchten. En Rückeroberung weer Otto nich mehr mögelk, wiel he to fröh storven is. Sien Liek wurr in de Akener Marienkark, den hüüdigen Dom, bisett. He gull lang Tiet as „undüütsch“ Kaiser. Utgahn vun de Forschungen vun Percy Ernst Schramm, de vör allen de Italienpolitik vun Otto III. in da langfristig Konzept vun de Renovatio imperii Romanorum (Erneern vun dat röömsch Riek) inordnen dee,
En Fackspraak, ok Technolekt, is de Spraken de for en sunnerlich Fackrebeed oder en sunnerliche Branche gellen deit. De Fackspraken boot up de Allgemeene Spraken up un is dor mit verbunnen. As Kennteken höört to de Fackspraken sunnerlich de Fackbegreepe un Frömdwöer, wat tohopen dat Fackvokabular utmaken deit. Buten sien Fackrebeed is dat meist gor nich begäng oder de wecken Wöer weert dor anners in bruukt, as in'e Algemeene Spraken. Ok in'e Grammatik un Utspraak könnt sik Fackspraak un Normolspraken verschelen.
De König-Fahd-Damm (araabsch: جسر الملك فهد Dschisr al-Malik Fahd) is en 25 Kilometer lange Straat, de ut Brüggen un Dämm besteiht un den Inselstaat Bahrain över’n Golf von Bahrain (Deel von’n Persischen Golf) mit’n fasten Wall von Saudi-Arabien (bi Khobar, Provinz asch-Scharqiyya) verbinnt. Dat is de eenzige Landweg ut Bahrain rut. De Straat hett veer Fohrbahnen för Autos un is 24,6 Meter breed. De Straat besteiht ut fiev Brüggen, de alltohoop 12,43 Kilometer lang sünd. De Brüggen sünd dör dat Eiland Umm an Nasan, Dämm un dat opschüddt Zentraaleiland verbunnen. De eersten Plaans för en Brügg twüschen Saudi-Arabien un Bahrain hett dat in de Johren 1950 geven. En Schridd dor hen weer, dat Bahrain 1967 von Linksverkehr op Rechtsverkehr ümstellt hett, so as he in Saudi-Arabien un de annern Länner in de Region gellt. An’n 8. Juli 1981 hebbt de Minister för Finanzen un natschonale Weertschop von Saudi-Arabien, Mohammed Aba Al-Khail, un de Minister för industrielle Entwicklung von Bahrain, Yousuf Ahmed Al-Shirawi, in Bahrain en Verdrag över’n Dammbo ünnerschreven. De Bo is dör de Bofirma Ballast Nedam utföhrt worrn. An’n 25. November 1986 is de Damm denn von Emir Isa bin Salman Al Chalifa un König Fahd ibn Abd al-Aziz
De Virologie is de Lehr, de sik mit de Viren befaten deit. Se beschrifft de Viren un deelt se in. Butendem forscht se dor over, wat for’n Egenaard de sunnerlichen Viren hefft un wie se sik vermehrt. Tolest unnersocht se ok, wie een Viren afwehren kann un wie dat behannelt weern mutt, wenn dat doch to en Virusinfektschoon kamen is. All Leevwesen (ok de Bakterien un de Protozoen) könnt vun Viren angrepen weern. De Virologie vun de Viren, de MInschen un Deerter angriepen doot, bewegt sik, just as de Mikrobiologie, an de Grenz twuschen Biologie un Medizin. Viren, de an Planten rangaht, speelt en grote Rull in Bueree, Goornbo un Agrarindustrie. De eerste primitive Form vun Pocken gegen Viren is vun dat 11. Johrhunnert af an in Indien un China utöövt wurrn. Dor is de Schorf ut de Wunnen vun Pockenkranke, de an de Süke nich sturven weern, in lüttje Schrammen oder Wunnen vun gesunne Lüde inbrocht wurrn. Dor warrt hüdigendags in de Medizin Variolatschoon to seggt. Later is dat ok in Lüttasien so maakt wurrn. De Fro vun en brittschen Ambassadöör in't Osmaansche Riek, dat weer Mary Wortley Montagu, hett dat dor sehn un hett de Methoden 1721 na
Vun en Virusinfektschoon warrt snackt, wenn Viren dat up en Leevwesen afsehn hefft un toseht, datt se dor rinkaamt un sik dor in vermehrt. Sockse Leevwesen könnt Planten, Deerter oder ok Minschen ween. Normolerweise reageert de Organissen, wenn he vun Viren angrepen warrt. Dor kann he ok en Infektschoonskrankheit bi kriegen. Viren könnt sik bloß man binnen de Zellen vun en Weert vermehren. Ohn Weert geiht dat nich. Elk Aart vun de Viren hett dor en sunnerliche Reege vun Zellen, Organe un Leevwesen bi, de se angriepen un wo se sik in vermehren deit. Dat kann angahn, dat Immunsystem kriggt mit, datt en Zell angrepen un ummuddelt warrt to'n Vermehren vun den Virus. Denn warrt so en Zell dootmaakt. Dor kummt denn en Sweer bi tostanne, dat ok annere Zellen angriepen oder tweimaken kann. Tolest kann dor denn en Krankheit bi rutsuern, de just vun düsse Aart vun Virus utlööst warrt. Mit den Loop vun de Evolutschoon hefft sik de Viren dörsetten konnt, de an'n besten anpasst sünd an ehren Weert. Wenn de Weert dor to dull vun angrepen warrt oder tolest dootgeiht, weer dat nich good for en Virus. He bruukt ja düssen Weert, um sik to vermehren. De
Cox's Bazar (bengaalsch কক্সবাজার, Kaksabājār; [kɔksbadʒaɾ]) is de Hööftstadt von dat Upazila Cox's Bazar Sadar un den Distrikt Cox's Bazar, Division Chittagong, in’n Süüdoosten von Bangladesch. Se liggt an’n Golf von Bengalen, an den de Stadt en langen Sandstrand hett. De Stadt hett 51.918 Inwahners (Stand 2007) op en Rebeed von 6,85 km². Ehren Naam hett de Stadt na Hiram Cox, en Offzeer von de Brietsche Oostindien-Kumpanie, de hier 1799 doodbleven is. De Oort liggt an de Küst von’n Golf von Bengalen. De Bakkhali münnt bi Cox's Bazar in de See. Vör de Küst liggt dat Eiland Maheshkhali. In’n Süden is de Himchari-Natschonalpark. De Milljonenstadt Chittagong liggt 150 Kilometer in’n Noorden. De Stadt is indeelt in 29 Mahallas (Naverschoppen). 1773 is Hiram Cox Supperndent von’n Posten Palonki worrn un dat bet 1799 bleven. Em to Ehren is de Marktoort Palonki Cox's Bazar nöömt worrn. De Oort is 1869 en Gemeen worrn un hett 1989 den Rang von en Klass-B-Gemeen kregen. Nadem de Kolonialherrschop von de Briten in Süüdasien 1947 ophöört hett, is Cox's Bazar Deel von de Provinz Oostbengalen binnen dat Land Pakistan worrn un 1955 von de Provinz Oostpakistan. Börgermeester weer von 1950 af an Fazlul Karim. Siet dat
Gnidden oder Baartmuggen (Ceratopogonidae) sünd en Familie vun lüttje (1-4 mms) Muggen un höört to de Ornen vun de Tweeflunken (Diptera) mit to. De meisten Aarden suugt Blood. Weltwiet gifft dat bi 4.000 Aarden vun Gnidden, alleen man in Düütschland sünd dat mehr as 190 Aarden. Unner annern warrt de Blautungensüke bi Neerkauers vun Gnidden overdragen. Gnidden sünd Muggen mit en Bost, de an’n Ruggen bannig hoochwölvt is. De Flunken sünd good utbillt un towielen sitt dor Haare up. Ok de Mundwarktüge sünd stevig. Se sünd tohopenwussen to en Suugrüssel. De warrt bi’t Sugen tohopen mit den Kopp deep rinsuugt in de Wunne, de dor bi tostanne kummt. De Heken suugt Plantenssapp, bi de wecken Aarden maakt dat ok de Seken. Bi de meisten Aarden suugt de Seken avers Blood. Dor gifft dat Aarden bi, de suugt de Hämolymphe vun annere Insekten. So maakt dat de Atrichopogon-Aarden. Se suugt an Öölkävers (Meloidae), un so maakt dat ok Forcipomyia eques. Se suugt an Florflegen ut dat Geslecht Chrysopa. Annere Aarden suugt dat Blood vun Vagels, Söögdeerter un ok vun den Minschen. In de Gemarken um de Middellannsche See umto könnt se dor allerhand Deertersüken bi overdregen un speelt vundeswegen en Rull
Michael Morris Rosbash (* 7. März 1944 in Kansas City, Missouri) is en US-amerikaansch Molekular- un Chronobioloog un Perfesser an de Brandeis University in Waltham, Massachusetts. 2017 wurr hüm gemeensam mit Jeffrey Connor Hall un Michael Warren Young de Nobelpries för Physiologie oder Medizin tospraaken. De Öllern vun Michael Rosbash weern jöödsch Flüchtlinge un mussen 1938 Düütschland verlaaten. De Familie truck vun Kansas City nah Boston, Massachusetts, as Michael noch en lütt Kind weer. Rosbash hett Chemie an dat California Institute of Technology (Caltech) in Pasadena, Kalifornien studeert. Nah en Praktikum bi Norman Davidson fung he aber an, sück mehr för Biologie to interesseeren. Rosbash hett 1965 den Bachelor-Afsluss maakt. Nah een Johr as Fulbright-Stipendiat an dat Institut de biologie physico-chimique in Paris gung he an dat Massachusetts Institute of Technology (MIT) in Cambridge, Massachusetts, wo he 1970 sien Doktertitel (Ph.D.) in Biophysik maakt hett. As Postdoktorand hett Rosbash dornah an de University of Edinburgh in Schottland arbeit. Siet 1973 hörrt he to den Lehrkörper vun de Brandeis University in Waltham. Aktuell (Stand 2011) is he dor Perfesser för Biologie un Direkter vun dat National Center for Behavioral Genomics (Natschonale Zentrum för Verhollensgenetik). Rosbash hett dorto noch en Professur för
Louis Spohr (* 5. April 1784 in Brunswiek; † 22. Oktober 1859 in Cassel), ok Ludwig Spohr (Dööpnaam Ludewig), weer en düütsch Komponist, Dirigent, Gesangspädagoog, Organisator vun Musikfesten un en Vigelienspeler vun internatschonalen Roop; neben den Italiener Niccolò Paganini tell he to de gröttst Vigelienspelern vun sien Tiet. Spohr weer all to Leevtieden en Berühmtheit un gull nah den Dood vun Carl Maria von Weber (1826) un Ludwig van Beethoven (1827) bitt o den Dörbröök vun de Warken vun Franz Schubert, Felix Mendelssohn Bartholdy un Robert Schumann af Midden vun de 1840er Johren as de bedüüdenste leven düütsch Komponist. Spohr wurr as dat öldste Kind vun den Medizinalrat Karl Heinrich Spohr (1756–1843), de 1786 as Physikus nah Seesen an‘ Harz versett wurr, un sien Frau Ernestine Henke (1763–1840) boren. Dat Kind wies fröh sien musikalisch Talent, so dat dat all in dat fievte Levensjohr af un to in de musikalisch Abendünnerhollen vun de Familie mit sien Moder Duette singen kunn. Mit twalf Johren wurr Spohr nah Brunswiek schickt, um sück bi to glieker Tiet stattfinnen Gymnasialunterricht an dat Catharineum in de Musik uttobillen. Hier wurrn Gottfried Kunisch un later Louis Charles Maucourt sien Vigelienlehrer; de Organist Carl August Hartung hett
Wilhelm Dieckmann (* 17. Juli 1893 in Stotel, Kreis Geestmünn; † 13. September 1944 in Berlin) weer en düütsch Offizier (Hauptmann vun de Reserve), Archivar un Wedderstandskämper gegen den Natschonalsozialismus. Dieckmann wurr 1893 as Söhn vun den Supendenten Heinrich Dieckmann un de sien Fru boren. Nah dat Abitur studeer he van 1912 bit 1914 Theologie, Philosophie un Geschichte an de Universität Leipzig, de Friedrich-Wilhelms-Universität zu Berlin un de Georg-August-Universität Chöttingen. Wiels sien Studium wurr he Liddmaat bi den Verein Deutscher Studenten Göttingen. In' Eersten Weltkrieg deen he as Leutnant. Van 1920 bit 1922 hett he Notarwetenschapen, Natschonalökonomie un Geschichte in Berlin studeert. 1923 hett he dor mit en Arbeit över den Aufwendungsersatz-Anspruch des Retters sien Doktertitel maakt. He is denn in den Staatsdeenst intreeden un wurr sluutend in den wertschaplich Afdeelen in dat Rieksarchiv in Potsdam beschäftigt, later denn in de Forschensanstalt för Kriegs- un Heeresgeschichte övernommen un bit in den Rang vun en Oberregierungsrat (1936) befördert. Neben archivarischen Tätigkeit hett he Wehrübungen in dat Infanterie-Regiment 9 leist un wurr 1935 to'n Oberleutnant un 1938 to'n Hauptmann vun de Reserve befördert. 1939 wurr he Kommandeur vun dat Infanterie-Bataillon 477. Dör sien Arbeit hett Dieckmann Erika Freiin Mertz von Quirnheim kennen
De Beteknung Hillig Land (hebrääsch:ארץ הקודש‎ Éreẓ haQodeš, Latiensch: Terra Sancta, greeksch: Άγιοι Τόποι Hagioi Topoi, araabsch: الأرض المقدسة‎, DMG al-Arḍu l-Muqaddasa) is en allgemeen-religiöös Beteknung för de historsch geografsche Region Kanaan bzw. Palästina. Se bedrapt Rebeeden vun religiös Wichtigkeit för de monotheistischen abrahamitischen Religionen Jodendom, Christendom, Islam un Bahaismus. En Deel vun de Hilligkeit vun disse Region kummt vun de religiöös Wichtigkeit vun Jerusalem un sien Bedüüden as dat Loovt Land, dat Abraham un dat Volk Israel nah de Olt Testament vun Gott verspraaken wurr. De Krüüztüüg wurrn um dat Hillig Land führt, um dat för de Religion vun de Christenheit torüch to erobern, nahdem Al-Hakim 1009 de Grabeskark in Jerusalem, en vun de gröttsten Hilligdömer vun dat Christendom, kört haun harr. Hüüd steiht disse Region in‘ Middelpunkt vun den Nahostkonflikt. De Utdruck geiht torüch up dat 4. Johrhunnert, as mit dat Enn‘ vun de Verfolgungstiet un dat Upfinnen vun dat „wohre Krüüz Christi“ in Jerusalem dör Kaiserin Helena dat Interesse vun de Christen an de Schauplätze vun de Bibel, vör allen an Jerusalem, waak wurr. De fröheste dokumenteert Reis vun en (anonymen) christlichen Pilger ut Bordeaux in dat Hillig Land funn in dat Johr 333 statt. Se führ
De Gallmuggen (Cecidomyiidae) sünd en Familie mank de Muggen (Nematocera). Weltwiet gifft dat bi 6000 Aarden mit mehr as 530 Geslechter. In Europa leevt dor mehr as 270 Geslechter vun. De Muggen weert over’t Lief meist 0,5 bit 4 Millimeters lang, bi en poor roore Aarden könnt dat ok bit hen to 8 mms ween. Dat Lief is geelorange, ocker, hell- oder dunkerrood, bit hen to meist swatt farvt. Mit dat slanke Lief un de langen Been laat se na de annern Muggen. Ehre Föhlspriete hefft twee Grundleden un denn noch 4 bi 30 Leden dorto. Man bi de meisten Aarden sünd dat 14 bit 16 Leden an de Föhlspriete. Faken sitt dor Haare an. De Flunken sünd breed un towielen sitt dor ok Haare up. De Facettenogen sünd over de Föhlspriete verbunnen, de wecken Aarden hefft dor noch Punktogen (Ocelli) to. De Seken hefft en Leggrohr (Ovipositor), dat is to’n Deel bannig lang un kann utfohren weern. De Larven hefft keen Been. In ehre stifthaftige Form slaht se na Budden un weert bi 2 bit 5 mms lang. Gallmuggen bringt meist ehr ganz Leven as Budden to. As adulte Muggen leevt se man bloß korte Tied un freet man
Heinsbarg (hoochdüütsch Heinsberg) is en lütten Oort in de Gemeen Eiten in’n Landkreis Veern, Neddersassen. Binnen de Gemeen höört de Oort to de polietsche Oortschop Bassen. De Oort liggt op de Achem-Veerner Geest. Dat Water flütt över’n Bassener Möhlengraven na de Wümm hen af. De Naveröörd sünd Bassen un Petershollen in’n Noordoosten, Lüttjen Hollen un Groten Hollen in’n Oosten, Üserdicken in’n Süüdoosten, Bössel un Laoheid in’n Süüdwesten, Lindheim in’n Westen un Bassenerkamp, Bassenergrund un Schaaphusen in’n Noordwesten. Heinsbarg weer fröher en eenstelligen Hoff. De Naverhoff in’n Süüdwesten, de 300 Meter weg is, höört al to de Gemeen Achem to un is bi Heinsbarg nöömt worrn. In de Franzosentied von 1810 bet 1814 hett de Oort to de Mairie Achem in’n Kanton Achem höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1852 to de Oostvaagdie in dat Gogericht Achem tohöört un von 1852 bet 1885 to dat Amt Achem. Na 1885 weer dat in’n Kreis Achem. 1932 is dat Deel von’n Kreis Veern worrn. De Oort hett von öllers bi de Gemeen Bassen mit bihöört. De Gemeen Bassen is an’n 1.
Heinsberg betekent Heinsberg, Stadt in’n Kreis Heinsberg, Noordrhien-Westfalen, Heinsberg, Oort in de Gemeen Kiärkhungeme in’n Kreis Olpe, Noordrhien-Westfalen, Herrschop Heinsberg, fröher en Territorium in dat Hillige Röömsche Riek. Dat is ok de hoochdüütsche Naam von Heinsbarg, Oort in de Gemeen Eiten in’n Landkreis Veern, Neddersassen. Heinsberg is de Familiennaam von Kaspar von Heinsberg (1820–1897), düütschen Landraad, Volker Heinsberg (1943–2016), düütschen Diplomaat, Gerhard I. von Heinsberg (üm 1088–1129), Herr von Heinsberg, Goswin I. von Heinsberg (1060–1128), Herr von Heinsberg, Goswin II. von Heinsberg (üm 1090–na 1167), Herr von Heinsberg, Mechthilde von Heinsberg († 1189), Fro von Markgreev Dedo von de Lusitz, Philipp I. von Heinsberg († 1191), Arzbischop von Köln un Arzkanzler von Italien, Engelbert von Heinsberg-Valkenburg († 1274), Arzbischop von Köln, Johann VIII. von Heinsberg (üm 1396–1459), Bischop von Lüttich, Goswin von Heinsberg († na 1816), Börgermeester von de Stadt Köln. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Hoffstall (hoochdüütsch Hofstall) is en lütten Oort in de Gemeen Eiten in’n Landkreis Veern, Neddersassen. Binnen de Gemeen höört de Oort to de polietsche Oortschop Bassen. De Oort liggt op de Achem-Veerner Geest. Dat Water ut dat Rebeed flütt över Gravens na de Wümm hen af. Dat Moor in’n Oosten is as Naturschuulrebeed Otterbarger Moor schuult. De Naveröörd sünd Egypten un Nadah in’n Noorden, Otterbarg-Bahnhoff in’n Noordoosten, Wümmingen un Rootlook in’n Oosten, Tüchten in’n Süüdoosten, Kasshoope in’n Süden, Brammer un Bassen in’n Süüdwesten un Brillkamp in’n Westen. In de Franzosentied von 1810 bet 1814 hett de Oort to de Mairie Achem in’n Kanton Achem höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1852 to de Oostvaagdie in dat Gogericht Achem tohöört un von 1852 bet 1885 to dat Amt Achem. Na 1885 weer dat in’n Kreis Achem. 1932 is dat Deel von’n Kreis Veern worrn. De Oort weer von öllers Deel von de Gemeen Bassen. Bassen is an’n 1. Juli 1972 mit de Gemeenreform in Neddersassen Deel von de Gemeen Eiten worrn. Sietdem höört Hoffstall binnen de Gemeen to de